Andreas Möller

Andreas Möller (lahir 2 September 1967) merupakan bekas pemain bola sepak Jerman yang bermain di posisi pemain tengah menyerang. Beliau pernah memenangi pingat juara Piala Dunia FIFA 1990 sebagai pemain simpanan dan pingat juara UEFA Euro 1996 sebagai pemain utama. Beliau pernah menyandang jawatan sebagai pembantu jurulatih pasukan kebangsaan Hungary (2015-2017).

Kerjaya kelab
Di peringkat kelab, Möller beraksi untuk Eintracht Frankfurt (1985–87, 1990–92, 2003–04), Borussia Dortmund (1988–1990, 1994–2000), Juventus (1992–1994) dan Schalke 04 (2000–2003). Beliau meraih Piala Liga Europa UEFA ketika bersama Juventus pada tahun 1993 dengan menewaskan Borussia Dortmund 6-1 pada agregat dan Möller menjaringkan salah satu daripada gol Juventus. Beliau seterusnya merangkul Piala Liga Juara-Juara Eropah bersama Borussia Dortmund pada 1997 selepas menewaskan kelab lamanya, Juventus 3-1.

Kerjaya antarabangsa
Bersama pasukan kebangsaan Jerman, Möller memenangi Piala Dunia 1990 dan Euro 96. Sementara itu, Möller telah tampil dalam 85 penampilan antarabangsa dan menjaringkan 29 gol. Selain dua kejohanan tersebut, beliau turut beraksi di Piala Dunia 1994 dan 1998 dengan Euro 92. Möller tidak beraksi pada final Piala Dunia 1990 dan juga tidak beraksi pada final UEFA Euro 1996 kerana digantung pada aksi separuh akhir menentang tuan rumah England. Selepas terikat seri 1-1 pada perlawanan separuh akhir, Möller menyudahkan tendangan penaltinya bagi menentukan pasukan Jerman memenangi penentuan penalti dan mara ke perlawanan akhir.

Statistik

Gol antarabangsa

Selepas bersara
Pada Jun 2007, beliau memulakan kariernya sebagai jurulatih di kelab Viktoria Aschaffenburg yang beraksi di Oberliga Hessen. Dari tahun 2008 hingga 2011, beliau menjadi pengarah sukan bagi kelab Kickers Offenbach.

Möller tampil dalam permainan video EA Sports', FIFA. Beliau menjadi kulit permainan video FIFA 98 edisi Jerman.

Pada 20 Oktober 2015, Möller diberi jawatan sebagai pembantu jurulatih bagi pasukan kebangsaan Hungary. Di sini, beliau menjadi pembantu Bernd Storck. Mereka beraksi bersama-sama ketika di Borussia Dortmund pada musim 1988-89.

Statistik kerjaya

Pencapaian

Kelab 
Borussia Dortmund
 DFB-Pokal: 1988–89
 Bundesliga: 1994–1995, 1995–1996
 DFL-Supercup: 1995, 1996
 Liga Juara-Juara UEFA: 1996–97
 Piala Antara Benua: 1997

Juventus 
 Piala UEFA: 1992–93

Schalke 04
DFB-Pokal: 2000–2001, 2001–2002

Antarabangsa
Jerman
Piala Dunia FIFA: 1990
Piala A.S.: 1993
Kejohanan Eropah: 1996

Individu
 Pemain Terbaik Perlawanan Akhir Piala Antara Benua: 1997

Nota

Catatan

Pautan luar
 Andreas Möller at worldfootball.net

Kelahiran 1967
Orang hidup
Pemain bola sepak Jerman
Pengurus bola sepak Jerman
Pemain Borussia Dortmund
Pemain Eintracht Frankfurt
Pemain Juventus F.C.
Pemain FC Schalke 04
Pemain Piala Dunia FIFA 1990
Pemain Piala Dunia FIFA 1994
Pemain Piala Dunia FIFA 1998
Pemain UEFA Euro 1992
Pemain UEFA Euro 1996
Pengurus Viktoria Aschaffenburg